钦定古今图书集成/历象汇编/历法典/第065卷 > 图
## 钦定古今图书集成/历象汇编/历法典/第065卷 > 图

之常耳

日躔月离皆有法以齐其异类之行若齐五星之行其法尤多今择取一二解之

五星次行圈及本行圈古法

本行即本天也次行即本轮亦名岁轮古名小

轮

先论“上三星如图。甲为地心。丙乙为太阳本行。天辛
庚壬为某星本行。天辛己庚为某星之本轮。丁为心
丁心行自西而东。”〈自丁而辛星之本行也〉星则循本轮周，亦顺
天行，如己行经辛戊庚而复于己，凡太阳在乙星在
戊，太阳在丙星在己。

太阳在乙，星在其冲，太阳在丙，星与之会。

太阳自丙向癸乙而复于丙，满本天一周。星自己向
辛戊庚而复于己，满本轮亦一周。则平行之较数。〈如土
星十二度有奇〉为“星”，〈或次轮心〉从丁右行之数，又从地心甲至
辛至庚，作两线切本轮于辛，于庚分本轮为上下两
弧，凡星在上弧。〈庚己辛〉其行从庚向辛，则顺天行，而星
之本轮心。丁行于本天周，星之行于本轮周，皆自西
而东，星行则疾。若星至辛至庚两切线上，因目在甲，
不觉其行，则星为留。若在辛戊庚弧，则违天行，亦违
丁心行目见从辛过戊至庚，星行则迟。

“丁心之行，必迟于本轮周行。” 盖太阳一年行一周，星行本轮亦一年一周。丁心之行不过几度，速者几宫，不满一周，故两行不得相补，而本轮周之逆行，灼然易见，非如太阴之平行自疾，足以相补，但见其迟，不见其逆也。

次论下二星，甲为地心丙癸，乙为太阳本行天丁，壬
为某星本行天，己辛戊庚为本轮。〈或称次行轮〉甲丁丙为
太阳及某星之平行线，星循本轮周顺行，从己向辛
戊庚而复于己，作甲辛甲庚两切线。凡星在上，弧庚
己辛目在甲，见顺行，疾行。星在下弧辛戊庚目在甲，
见逆行，迟行，在辛在庚为留段，同上。